19. pielikums

Latvijas Nacionālā kultūras centra

2022. gada 28. novembra rīkojumam Nr.1.1-4/70

**Profesionālās kvalifikācijas eksāmena programma**

**izglītības programmā „Mūzikas projektu vadība”**

1. **Vispārīgie jautājumi**
   1. Profesionālās kvalifikācijas eksāmena programma ir izstrādāta, ievērojot profesijas standartā un izglītības programmā noteiktās prasības;
   2. Profesionālās kvalifikācijas eksāmens kārtojams valsts valodā;
   3. Profesionālās kvalifikācijas eksāmens notiek **klātienē un/vai attālināti.**

# Eksāmena mērķis

Pārbaudīt un novērtēt izglītojamā zināšanas un prasmes noteiktā profesionālajā kvalifikācijā atbilstoši profesionālās izglītības un profesionālās kvalifikācijas prasībām.

1. **Eksāmena adresāts**

Izglītojamie, kuri kārto profesionālās kvalifikācijas eksāmenu profesionālās izglītības programmas noslēgumā.

1. **Eksāmena uzbūve**
   1. Eksāmenu veido divas daļas:
      1. Teorētiskā daļa (T).

Profesionālās kvalifikācijas eksāmena teorētiskā daļa tiek organizēta rakstiski un mutiski. Profesionālās kvalifikācijas eksāmena teorētiskā daļa ir kvalifikācijas darba – projekta pieteikums (kas mērķēts uz potenciālo finansējuma devēju – Valsts kultūrkapitāla fonda kultūras projektu konkursa ietvaros), kā arī projekta scenārijs.  
Abi dokumenti iesniedzami rakstveidā.

* + 1. Praktiskā daļa (P).

Profesionālās kvalifikācijas eksāmena praktiskā daļa ir patstāvīgi realizēts kvalifikācijas darba projekts – muzikāls kultūras pasākums, kā arī prezentācija par projektu un atbildes uz komisijas jautājumiem.

* 1. Teorētiskā un praktiskā daļa pārbauda eksaminējamās personas zināšanas un prasmes, kas iegūtas mācību laikā atbilstoši profesijas kvalifikācijas prasībām, un to vērtē attiecībā 1 (T) : 2 (P).

1. **Teorētiskās daļas saturs**
   1. Teorētiskā daļa ir objektīvi vērtējama daļa un pārbauda izglītojamo zināšanas un izpratni;
   2. Pārbaudījuma apjoms un maksimālais iespējamais iegūto punktu skaits ir noteikts atbilstoši iegūstamajam 4. profesionālās kvalifikācijas līmenim;
   3. Teorētiskās daļas saturu veido mūzikas projekta apraksts (pieteikums), kas iesniegts rakstiski un ietver šādas sadaļas:
      1. projekta nepieciešamības pamatojums;
      2. projekta mērķis;
      3. projekta uzdevumi;
      4. projekta īstenošanas plāns aprakstot un grafiski attēlojot plānotās aktivitātes;
      5. plānotie rezultāti;
      6. informācija par galvenajiem projekta īstenotājiem;
      7. mērķauditorija;
      8. provizoriska projekta finanšu tāme un līdzekļu izlietošanas mērķi;
      9. projekta publicitātes pasākumi.
   4. Mūzikas pasākuma scenārijs tiek iesniegts rakstiski un sastāv no trim sadaļām:
      1. Pasākuma režijas koncepcijas apraksts (idejas un pasākuma nepieciešamības pamatojuma apraksts, dramaturģiskās shēmas un caurviju motīva skaidrojums). Maksimālais sadaļas apjoms – 2 lpp.;
      2. Mūzikas pasākuma scenārija literārā teksta scenārijs bez režijas koncepcijas piezīmēm. Maksimālais sadaļas apjoms – 6 lpp.;
      3. Mūzikas pasākuma gala scenārijs (ietver režijas piezīmes, radošās komandas sastāvu, mizanscēnas aprakstu, teicēja tekstu un/vai monologus) Maksimālais sadaļas apjoms nav noteikts.
2. **Praktiskās daļas saturs** 
   1. Praktiskās daļas saturu veido:
      1. muzikāls kultūras pasākums, kas realizēts atbilstoši teorētiskajā daļā izstrādātajam mūzikas projekta pieteikumam;
      2. projekta prezentācija;
      3. atbildes uz komisijas jautājumiem.
   2. Prezentāciju veido, ievērojot šādas prasības:
      1. prezentāciju var veidot jebkurā programmā, kurā iespējams veidot slīdrādi;
      2. prezentācijā jābūt ievietotiem attēliem un/vai video, kas ataino darbu projekta sagatavošanā un īstenošanā;
      3. prezentācijas laika limits – 20 minūtes.
   3. Prezentācijas saturs:
      1. projekta iecere (motivācija, mērķi, uzdevumi, iesaistītās personas);
      2. informācija par projekta īstenošanu (projekta darbības programma un tās īstenošana – ietverot visas iecerētās un notikušās aktivitātes un atspoguļojot to norisi);
      3. projekta scenārijs (režijas koncepts, pasākuma nepieciešamība, dramaturģiskās shēmas un caurviju motīva skaidrojums);
      4. fragments ar scenārija literāro tekstu un izaicinājumi teksta tapšanas procesā;
      5. režijas vīzija un izaicinājumi režijas koncepcijas veidošanas procesā;
      6. prezentācijas nobeigumā kā atsevišķus failus vēlams demonstrēt izstrādātos vizuālos materiālus (reklāmas materiāli, projekta vizuālā noformējuma fragmenti u. tml.);
      7. secinājumi un komisijas locekļu jautājumi.
3. **Eksāmena norisei nepieciešamais aprīkojums, palīglīdzekļi un telpas**
   1. Eksāmena norisei nepieciešamo aprīkojumu, palīglīdzekļus un telpas nodrošina izglītības iestāde, atbilstoši izglītības programmas specifikai;
   2. Izglītojamajiem ir tiesības iesniegt sagatavoto projekta pieteikumu kādā no kultūras projektu konkursiem un iegūt papildus finansējumu tā realizācijai, vai arī iegūt nepieciešamos līdzekļus no citiem avotiem.
4. **Vērtēšanas kārtība**
   1. Kvalifikācijas darba teorētisko un praktisko daļu vērtē profesionālā kvalifikācijas eksāmena komisija;
   2. Eksāmena teorētiskās daļas vērtējuma protokols ir pieejams kvalifikācijas eksāmenu komisijai eksāmena praktiskās daļas norises laikā;
   3. Pēc profesionālās kvalifikācijas eksāmena abu daļu norises komisija pieņem lēmumu par vērtējumu un sniedz priekšlikumu tās izglītības iestādes vadītājam, kura īsteno attiecīgo izglītības programmu, piešķirt eksaminējamām personām attiecīgo profesionālo kvalifikāciju. Lēmumu ieraksta profesionālās kvalifikācijas eksāmena protokolā. Protokolu divos eksemplāros paraksta visi komisijas locekļi. Eksaminējamās personas ar komisijas lēmumu par vērtējumu iepazīstina tā pieņemšanas dienā.
   4. Kopējais maksimāli iegūstamais punktu skaits 4. profesionālās kvalifikācijas līmenim ir 300 punkti:
      1. teorētiskās daļas maksimālais iespējamais iegūto punktu skaits ir 100 punkti;
      2. praktiskās daļas maksimālais iespējamais iegūto punktu skaits ir 200 punkti.
   5. Eksāmena teorētiskajā un praktiskajā daļā iegūtais kopējais punktu skaits nosaka vērtējumu ballēs atbilstoši vērtēšanas skalai 4. profesionālās kvalifikācijas līmenim:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Iegūto punktu skaits | 1–53 | 54–105 | 106–157 | 158–209 | 210–225 | 226–240 | 241–255 | 256–270 | 271–285 | 286–300 |
| Vērtējums  ballēs | 1 | 2 | 3 | 4 | 5 | 6 | 7 | 8 | 9 | 10 |

* 1. Profesionālās kvalifikācijas eksāmena teorētiskās daļas vērtēšanas kritēriji un skala:

|  |  |  |  |  |  |
| --- | --- | --- | --- | --- | --- |
| Vērtēšanas kritēriji un iegūstamais punktu skaits | | | | | Iegūtie punkti |
| 1. **Projekta aktualitāte, nepieciešamības pamatojums, mērķa un uzdevumu formulējumi.**   Maksimālais punktu skaits – **30** | | | | | |
| Vāji | Viduvēji | Labi | Ļoti labi | Izcili |  |
| 1-15 | 16-24 | 25 | 26-28 | 29-30 |
| 1. **Projekta pieteikuma satura kvalitāte.** Maksimālais punktu skaits – **50** | | | | | |
| Vāji | Viduvēji | Labi | Ļoti labi | Izcili |  |
| 1-26 | 27-40 | 41-42 | 43-47 | 48-50 |
| 1. **Scenārija satura kvalitāte.** Maksimālais punktu skaits – **20** | | | | | |
| Vāji | Viduvēji | Labi | Ļoti labi | Izcili |  |
| 1-10 | 11-16 | 17 | 18-19 | 20 |
| *Iegūtie punkti kopā:* | | | | |  |

* 1. Profesionālās kvalifikācijas eksāmena praktiskās daļas vērtēšanas kritēriji un skala:

|  |  |  |  |  |  |  |
| --- | --- | --- | --- | --- | --- | --- |
| Vērtēšanas kritēriji un iegūstamais punktu skaits | | | | | | Iegūtie punkti |
| 1. **Spēja patstāvīgi plānot un sagatavot mūzikas projekta norisi, ņemot vērā mērķauditoriju un pieejamos resursus.** Maksimālais punktu skaits – **40** | | | | | | |
| Vāji | Viduvēji | Labi | Ļoti labi | Izcili | |  |
| 1-21 | 22-32 | 33-34 | 35-38 | 39-40 | |
| 1. **Spēja nodrošināt pasākuma kvalitatīvu norisi – ar atbilstoši izvēlētu pasākuma darbības vietu, materiāltehniskajām iespējām, saturam atbilstošu programmu un profesionālu izpildījumu.** Maksimālais punktu skaits – **50** | | | | | | |
| Vāji | Viduvēji | Labi | Ļoti labi | Izcili | |  |
| 1-26 | 27-40 | 41-42 | 43-47 | 48-50 | |
| 1. **Sagatavotās prezentācijas kvalitāte un argumentācijas prasmes projekta pieteikuma un scenārija aizstāvēšanā** Maksimālais punktu skaits – **50** | | | | | | |
| Vāji | Viduvēji | Labi | Ļoti labi | Izcili |  | |
| 1-26 | 27-40 | 41-42 | 43-47 | 48-50 |  | |
| 1. **Spēja strādāt patstāvīgi un komandā, precīzi plānojot un organizējot darbu projekta realizācijas laikā.** Maksimālais punktu skaits – **50** | | | | | | |
| Vāji | Viduvēji | Labi | Ļoti labi | Izcili | |  |
| 1-26 | 27-40 | 41-42 | 43-47 | 48-50 | |
| 1. **Spēja plānot, organizēt un īstenot kvalitatīvus projekta publicitātes pasākumus.** Maksimālais punktu skaits – **10** | | | | | | |
| Vāji | Viduvēji | Labi | Ļoti labi | Izcili | |  |
| 1-4 | 5-7 | 8 | 9 | 10 | |
| *Iegūtie punkti kopā:* | | | | | |  |